Diari Oficial de la Generalitat Valenciana


Sumari del DOGV 5012, del 24-05-2005 (2005/5427)

Informació pública de l'alternativa tècnica del programa per al desenvolupament de l'actuació integrada de la unitat d'execució 1, del sector El Pont, ús residencial de Borriol.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5012

Data del DOGV
:   24-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5427


Organisme emissor
:   E. Pardo Construcciones, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució 1, del sector El Pont, ús residencial de Borriol. [2005/F5427]
  
La mercantil E. Pardo Construcciones, SL, amb domicili social a Castelló de la Plana, carrer de Sant Roc, número 103A, baix, proveïda de codi d'identificació fiscal O71230900, que compta amb el suport de l'Agrupació d'Interés Urbanístic El Pont de Borriol, constituïda mitjançant escriptura autoritzada per la notaria de María Jesús Sanmartín Argos el dia 2 de marc de 2005, número 280, del seu protocol, amb NIF G-12678801, d'acord amb el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, respecte a la simplificació del procediment a instància d'un particular en relació amb l'article 46.3 de l'esmentat text legal, fa públic el següent:
  
Que ha formulat alternativa tècnica de programa d'actuació integrada de la unitat d'execució número 1, del sector El Pont, d'ús residencial, de Borriol, que consta d'homologació modificativa, estudi d'impacte ambiental, pla parcial, avantprojecte d'urbanització, programa d'actuació integrada i estatuts de l'Agrupació d'Interès Urbanístic El Pont de Borriol, a l'empara del que s'ha establit en els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. En aplicació de l'establit en l'article 48.1.c), de la llei a què es fa referència, se sotmeten estos documents a informació pública pel termini de 20 dies hàbils, des de la publicació del darrer anunci, durant el qual les persones interessades podran formular qualssevol al·legacions i/o alternatives tècniques que els convinguen segons dret i que s'hauran de presentar davant el Registre General de l'Ajuntament de Borriol. Així mateix, durant els 10 primeres dies es podrà sol·licitar una pròrroga del termini en els termes i condicions assenyalats en l'article 46.4 de la llei esmentada. En el mateix termini de 20 dies, qualsevol:
  
a) Podrà comparéixer a la notaria de Montoliu Bendito, SCP, al carrer Major, número 2, 4a, per a obtindre una còpia de l'acta de protocol·lització dels projectes o sol·licitar que se li hi exhibisca.
  
b) Podrà consultar la documentació a què es fa referència, així com l'expedient administratiu, a l'Ajuntament de Borriol, els dies hàbils en horari d'atenció al públic. Així mateix, segons el que s'ha establit en el paràgraf segon de l'article 48, en relació amb l'article 46, paràgraf quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de Borriol.
  
Expressament es fa constar que este anunci s'adreça, als efectes de donar compliment al que s'establix en l'article 59.4 de la Llei de Règim Jurídic de les Administracions Públiques, a aquells titulars la identitat o domicili dels quals consten com a desconeguts als arxius cadastrals.